ཞི་ཅིན་ཕིང་གིས་དབུལ་སྒྲོལ་འགག་སྒྲོལ་གྱི་དམག་འཐབ་ལ་རྒྱལ་ཁ་ལེན་རྒྱུ་དེ་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པ་དང་།ལོ་བརྒྱ་གཉིསཀྱི་འབད་འཐབ་དམིགས་ཚད་མངོན་འགྱུར་བྱེད་རྒྱུའི་ངོས་ནས་བརྗོད་ཚེ་ཧ་ཅང་གལ་འགངས་ཆེ་བའི་དོན་སྙིང་ལྡན་ཡོད།ལེ་དབར་བརྒྱ་བསྐྱོད་དགོས་ན་དགུ་བཅུ་ནི་ལམ་ཕྱེད་ཙམ་ཡིན།དེས་ན།རིམ་ཁག་ཏང་ཨུད་དང་སྲིད་གཞུང་གིས་དབུལ་སྒྲོལ་འགག་སྒྲོལ་གྱི་དམག་འཐབ་ལ་རྒྱལ་ཁ་ལེན་རྒྱུ་དེ་ཆབ་སྲིད་ཀྱི་ལས་འགན་གལ་ཆེན་ཞིག་ལ་བརྩིས་ནས་ཀྲུང་དབྱང་གིས་སྤྱི་འདོམས་བྱེད་པ་དང་།ཞིང་ཆེན་གྱིས་སྤྱི་འགན་འཁུར་བ།གྲོང་ཁྱེར་དང་རྫོང་གིས་དོན་འཁྱོལ་ལ་དམ་འཛིན་བྱེད་པ་བཅས་ཀྱི་དོ་དམ་སྒྲིག་གཞིར་ཤུགས་སྣོན་རྒྱག་པ་དང་།ཏང་སྲིད་འགོ་ཁྲིད་གཙོ་བོས་སྤྱི་འགན་འཁུར་བའི་འགོ་ཁྲིད་ཀྱི་འགན་འཁྲིའི་ལམ་ལུགས་ལ་ཤུགས་སྣོན་བརྒྱབ་སྟེ་འགན་འཁྲི་ཁ་གསལ་བ་དང་།ནུས་ཤུགས་ཡོད་རྒུ་འདོན་པ།ཕན་འབྲས་ཐོན་རྒྱུར་དམ་འཛིན་བཅས་བྱེད་དགོས།ཏང་ཀྲུང་དབྱང་གིས་གཏན་འཁེལ་བྱས་པའི་དབུལ་སྒྲོལ་འགག་སྒྲོལ་གྱི་དམིགས་ཚད་དང་དབུལ་སྐྱོར་གྱི་ཚད་གཞི་མཐའ་འཁྱོངས་བྱེད་པ་དང་།གནད་སྨིན་དབུལ་སྐྱོར་དང་གནད་སྨིན་དབུལ་སྒྲོལ་གྱི་གཞི་རྩའི་ཐབས་ཇུས་ལག་ལེན་བསྟར་བ།འཚབ་འཚུབ་ཧོལ་རྒྱུག་མི་བྱེད་ལ་རྣམ་གཡེང་ནར་འགྱངས་ཀྱང་མི་བྱེད་པ།ཚད་གཞི་དམའ་རུ་མི་གཏོང་ལ་ཧམ་པ་ཆེན་པོའང་མི་བྱེད་པ་བཅས་བྱས་ཏེ་དོ་གནད་མི་འཛོལ་བ་དང་འབེན་མིག་མི་འགྱུར་བའི་འགན་ལེན་བྱེད་དགོས།ཤིན་ཏུ་དབུལ་པོའི་ས་ཁུལ་དང་དམིགས་བསལ་དབུལ་པོའི་ཚོགས་སྤྱིར་དོ་ཁུར་བྱས་ནས་གྲོང་ཚོ་གཅིག་དང་མི་གཅིག་ཀྱང་མི་ལུས་པའི་འགན་ལེན་བྱེད་དགོས།ཤར་ནུབ་རྒྱུད་ཀྱི་དབུལ་སྐྱོར་རོགས་ལས་དང་ཏང་སྲིད་ལས་ཁུངས་ཀྱི་གནས་གཏན་འཁེལ་གྱི་དབུལ་སྐྱོར་བྱེད་ཟབ་ཏུ་གཏོང་བ་དང་།སྤྱི་ཚོགས་ལས་རིགས་ཁག་དབུལ་སྒྲོལ་འགག་སྒྲོལ་ནང་ཞུགས་པའི་ཧུར་བརྩོན་རང་བཞིན་སྐོང་འཐེན་གྱིས་སྲིད་གཞུང་དང་།ཁྲོམ་ར།སྤྱི་ཚོགས་མཉམ་འཇུག་དང་ལས་རིགས་དབུལ་སྐྱོར།ཆེད་དོན་དབུལ་སྐྱོར།སྤྱི་ཚོགས་དབུལ་སྐྱོར་བཅས་མཉམ་འགུལ་ཐུབ་པར་བྱེད་དགོས་པའི་མཛུབ་སྟོན་གནང་བ་རེད།